Нанҳәамза 8 рзы Аҧсны Аҳәынҭқарра Ахада Рауль Ҳаџьымба аилацәажәара мҩаҧигеит Аҧсны атәылауаа азеиҧштәылауаҩшәҟәи анхаразы азини рыҭара азҵаарақәа ирызкны.
Аҧыза-министр ихаҭыҧуаҩ Асҭамыр Қьецба аилацәажәара иалахәыз адырра риҭеит ҳазҭагылоу аамҭазы зынӡа ишрыҭоу 77 460 зеиҧштәылауаҩшәҟәы, 5 718 – аҭара ишазхиоу, 8 212 – рзырхиара шымҩаҧысуа.
Ареспбулика араионқәа рыҟнытә атәылауаҩшәҟәы маҵзурақәа реиҳабацәа ирыҭоу, рыҭара иазхиоу атәылауаҩшәҟәы ҿыцқәа, рзырхиара иаҿу адокументқәа рхыҧхьаӡаразы, иара убас анхаразы азин иазку арбагақәа рзы аҳәынҭқарра Ахада аинформациа ирҭеит.
Ахада иҟаиҵаз адҵала, Адәныҟатәи аусқәа рминистр, араионтә Администрациақәа рхадацәа ауааҧсыра ртәылауаҩшәҟәқәа рыҧсахразы имҩаҧысуа аусура иацырҵоит.Ақалақьқәеи араионқәеи рхадацәа мызкы анахыс Аҧсны атәылауаҩ изеиҧштәылауаҩшәҟәы аҧсахра иазку аусура алҵшәазы аҳасабырба ҟарҵоит.
|Твитнуть||
|